«Փոշիացում բառը տեղին չէ». նախարարը հերքում է վարչապետին: Լրագրողների հետ ճեպազրույցում Աշխատանքի և սոցիալական հարցերի նախարար Արտեմ Ասատրյանը հավաստիացրեց, որ 18.000 դրամ գործազրկության նպաստից քաղաքացիներին զրկելու որոշումից չեն տուժի 50-ից 60 տարեկան անձինք, ովքեր կենսաթոշակ չեն ստանում և չեն էլ կարողանում աշխատանք գտնել։ Ինչ վերաբերվում է վարչապետի հայտարությունը, որ գործազրկության նպաստի 94%-ը փոշիացվել է, նախարարը նկատեց. «Փոշիացում բառը տեղին չէ. վարչապետը հստակ հայտարարել է, որ այդ ծրագրում ընդգրկված անձինք աշխատանք փնտրողներ չեն, իսկ եթե մեր քաղաքականությունն է օգնել աշխատանք փնտրող մարդկանց, հետևաբար այդ ծրագրի գումաներն արդյունավետ չեն կարելի համարել։ Փոշիացման խնդիր չկա, այդպիսի հարց չի դրվել, իհարկե, մարդիկ ստացել են այդ նպաստները։ Մենք ունենք սոցիալապես անպահովության գնահատման համակարգ, այդ դեպքում մենք այդ նպաստերը ոչ թե պետք է բաժանեինք զբաղվածության ոլորտի միջոցով, այլ գումաները տեղափոխենք, որ ընտանեկան նպաստի միջոցով տրամադրելն, որպեսզի ավելի հասցեկան լինի»։